Esthenestra Assana Myrazorwin

Nestra a Csillagsorson

Es - Traik által

*"Én követtem a fajtársaimat, a leglelkesebb kísérletezők között voltam. Nagyon sok mindenkit öltem meg, még több embert nyomorítottam meg örökre vagy lelkileg vagy testileg. És én szárnyaltam... Aztán eljöttek értem is. Kiválasztottak a legújabb kísérletekre. Ostoba voltam, fiatal és naiv... Persze egyből belementem, amúgy sem volt választásom nagyon. Pedig Traik figyelmeztetett, de én túlságosan fanatikus voltam... Iszonyú dolgokat műveltek velem, de én túl lelkes voltam és ez erőt adott. Egyre messzebb mentek el velem. Mind testileg, mind lelkileg... Egyszer pedig majdnem meghaltam emiatt. Traik nagyon kiakadt, de hiába próbált valamit tenni, le se szarták. Egy hétig voltam kómában. Addigra annyira legyengült a szervezetem, hogy nagyon lassan gyógyultam csak. Harminc kilóra fogytam le, úgy néztem ki, mint akit hónapokig kínoztak, és így is volt... Itt pattant el valami... Nem bírtam ott maradni. Tönkretettek. Elszöktem, a mai napig nem tudom, hogyan... De itt követtem el a legnagyobb hibát: a legjobb barátom ott maradt és tudom, hogy őt büntették meg helyettem... Ezért az egyik életcélom, hogy megtaláljam, megmentsem és bocsánatot kérjek tőle. Nem kell megbocsátania... Szóval, hogy miért csinálok tetkókat? Mert ez az, ami megnyugtat. Annyira eltorzítottak, hogy ez az, ami örömet okoz. A saját fájdalmam és vérem. Ezek miatt van pánikrohamom minden kisebb dologtól, ezért szedek gyógyszert, ezért vannak minden éjszaka rémálmaim, ezért nyúlok a drogokhoz: mert másképp bekattannék még ennél is jobban. Közben ambivalensen reagálok mindenre, mert Kirnita lévén a fájdalom és az adrenalin és a veszély az jó, de a kísérletek miatt hatalmas pánik alakul ki bennem. És vagy az egyik vagy a másik győz... Hát, ez vagyok én, egy szörnyeteg..."* - Nestra Dean-nek.

Nestra huszas évei közepén járó Kirnita, aki nemrég végezte el az orvosi egyetemet a Lightway világában. Már csak a szakmai gyakorlatát végezte, mikor megtámadták a hajót, így került a Huntress-re és a többiek közé.

## Történet

### A Kirniták között

Nestra sosem ismerte a családját: árvaként nőtt fel legjobb barátjával. Az egyik leglelkesebb kísérletezős volt, azonban mindig figyelni kell a többiekre. Nagyon sok sikeres kísérlete volt, ám egyszer ő lett az alany. Annyira durván bántak vele, hogy majdnem belehalt. Legjobb barátja távol akarta ettől tartani, de nem lehetett. Azonban ez volt az utolsó csepp a pohárban: nem bírt itt maradni, hiába ezelőtt bármit megtett volna. Elszökött. Egyedül. Mindent kitörölt magáról, mintha soha nem is lett volna. Persze így is tudtak róla. Ekkor volt tizenhét éves.

Amiről azonban nem tud Nestra, az az, hogy Traik lett az új alany. A kérdés: hogyan lehet befolyásolni az agyat, hogy elfelejtsen valakit, főleg egy régi jó barátot? Illetve elég-e az, hogy valamilyen tettét felejtsük el annak a valakinek, vagy az egy idő után visszatér az emlékekből? Esetleg csak az a megoldás létezik, hogy lassan, de biztosan beállítjuk úgy, hogy az a valaki egy ellenség, magyarul új emlékeket építünk be az agyba? Lehetséges régi jó barátokból halálos ellenséget csinálni ezzel az emlék kicseréléssel? A végleges eredményekről nem volt egyértelmű feljegyzés, de ha minden igaz, sikeres volt a kísérlet, bár még élőben nem tudták tesztelni a lányon…

### Menekülés és felépülés: új kezdet

Nestra a Napek bolygóra került a mentő kabinnal, ahol sikeresen lerázta az utána küldött katonákat. Így hivatalosan halottnak lett nyilvánítva. Nem volt még egészséges, és csak rontotta az amúgy sem százszázalékos immunrendszerét, de nem tehetett mást. Ment előre. Körülbelül még két óráig bírta kisebb pihenőkkel, mikor az egyik rét mellett ájultan dőlt össze. Valószínűleg meg is halt volna, ha az itt lakók nem találták volna meg. Meggyógyították, bár tartottak tőle, hiszen mégis csak Kirnita volt. Nem örültek neki, kivéve egyetlen embert: egy harmincas asszonyt. Egyedül élt, és elmagyarázta a lánynak, hogy valószínűleg ő sem viselné gondját, ha nem lett volna ő is Kirnita. Azt is elmondta, hogy ha eldobja a vallását és származását, mint ő, akkor befogadják, de ezt a lány megtagadta. A nő kénytelen volt beletörődni, hogy amíg a lány nem megy el, el kell viselnie a nép szitkozódását. Mesélt a többi világról, hiszen eddig csak egy hajón élt, ideális körülmények között. A lány még jobban megkedvelte a biológiát, ezért mikor már mindketten úgy gondolták, hogy elég tudása van, az asszony egy év után elküldte a Dy-ra, az Orvosi Egyetemre, amelyet sikeresen el is végzett.  Így tehát egy diplomája van, illetve az évek alatt megtanult még két nyelvet. Folytatni akarta a tanulmányait, hogy magasabb szintre kerüljön, ám előtte még szakmai gyakorlatra kellett mennie, ahol nem minden úgy alakult, ahogy gondolta…

### A Huntress-en

Nestra-t és a többiek váratlanul éri a támadás. Magát a lányt Dean és Günther kíséri fel a Huntress-re a Csillagsorsról, ahol a lány azonnal munkába áll: sok sebesült volt, ő pedig egyedüli orvosként állt helyt. Emellett kénytelen volt elviselni az elején a többiek aggodalmait, hogy Kirnita, azonban hamar meggyőzte a többieket arról, hogy megbízható. Azóta igyekszik mindig hasznos lenni, ismerkedik a többiekkel, bajba kerül az éles nyelve miatt... Emiatt sajnos, a fizikai állapota jelenleg elég rossz, hiszen nem egyszer verték meg, egyszer pedig meg is erőszakolták. Jelenleg elég rossz állapotban van megint mind testileg, mind lelkileg: úgy érzi, képtelen normális kapcsolatokat létesíteni, mert akarva-akaratlanul is rosszul sülnek el a dolgok.

A Hnuntress-en történtek gyakorlatilag gyökeresen megváltoztatták a lányt. Nem gondolta volna, hogy találkozhat olyan emberekkel, akik ekkora hatást fognak rá gyakorolni. Sok mindenen elgondolkodott akkor és utána is…

### Magányos év - A gyógyulás útján

A történtek után mindenki szétszéledt. Ő sem tett máshogy. Sosem volt egy nagyon búcsúzkodós típus, így most sem vitte túlzásba. Mindenkitől elköszönt, Dean-nel bár nem rendezték a kapcsolatukat, legalább nem rosszul váltak el. Nem beszélték meg a történteket, de talán egyikük sem akarta… Hisz úgysem fognak többet találkozni, nem igaz? Akkor meg minek?

Megvárta, amíg fizikailag is felépül, csak utána hagyta el a bolygót… Visszament, hogy elvégezze a szakmai gyakorlatát, hogy aztán végre kézhez kaphassa a diplomáját. Nehéz volt kimagyarázni, hogy került vissza a támadás után, de végül sikerült neki.

Aztán valóban orvosként tevékenykedett, sőt, kutatni is kezdett: a lehető legfrissebb orvosi-biológiai-mechanikai úton indult el, ezzel foglalkozik a legtöbbet. Könnyebben is megy neki, mint a szocializálódás, bár abban is sokat fejlődött. Kirnita mivolta valahogy kicsit… A háttérbe szorult. Továbbra is ott van vele, mert mélyen gyökerezik, de közben csalódott is… Minden rosszat az életében ez okozott neki, akkor minek kövesse? Persze ez nem ilyen egyszerű.

Mindeközben pedig elszántan keresi legjobb barátját, akit annyi évvel ezelőtt olyan csúnyán ott hagyott. Továbbra sem járt sikerrel, de legalább információszerzésben kicsit fejlődött. Ahogy abban is, hogy sokkal kevesebbet drogozik és kevesebb gyógyszerre is van szüksége, bár teljesen nem tudott még lejönni róla.

Mindenesetre igyekszik jobb kirnita lenni. Dolgozik, kutat, próbálja felépíteni az életét… Közben pedig Traik-ért is megtenne mindent, ezért fordul esetenként nem éppen a legszebb utakhoz…

## Kinézet

A Kirniták jellegzetes megkülönböztető jegyeit viseli, tehát viszonylag magas, karcsú és az átlagosnál is sápadtabb. Eredetileg barna színű a haja, de jelenleg mindenféle színben pompázik. A szemszíne kék. Érdekesség, hogy a fekete kabátját annyira szereti, hogy csak nagyon ritkán veszi le. Saját magára varrja a tetoválásait. Ezek a jobb karján és a nyakától lefele, illetve a szeme alatt és a szájánál találhatóak meg. Vörös színűek. Ezen kívül még Traik készített neki egy indákat ábrázoló zöld tetoválást, ami a borotvált bal fejétől indul és végighalad a bal kezén egészen a csuklójáig. Kiegészíti ezt pár randomnak tűnő alak még.

Még a hajón ellopott egy Kirnita áldozási ruhát, amit csak a szertartásokon visel, hiszen Traik-kel mindketten beavatott Kirniták.

## Jellem

Kiskora óta érdekli az emberi test és annak változása. Rengeteg mindenkin kísérletezgetett. ezenkívül elég nyíltan kimondja a véleményét, még akkor is, ha tisztában van azzal, hogy magát veszélyezteti. Erről azonban kezd leszokni, hála a Huntress legénységének. Megrögzött hite, hogy rajta nem lehet segíteni, de mivel a többiek törődnek vele, így ezt is kezdi elengedni. Emellett hirtelen haragú is, azonban mivel megfogadta magának, hogy kedvesebb lesz a többiekhez, mostanság kissé visszafogottabb, mert meg akar tanulni barátkozni. A munkájában lelkiismeretes és a többiekkel is törődő.Körülbelül tizenkét éves korában használtak először Bestiát Traik-kel, azután a drogok iránt is érdeklődött. Nem lett drogfüggő, de az alanyain előszeretettel próbálgatta a szereket, ha hozzájutott és ő maga sem vetette meg. Elég profi lett azóta ebben a témában. Ahogy az emberi test felépítésében és gyenge pontjai keresésében is. Ha lehet ilyet mondani, akkor mindent tud a testekről. Nem szereti az eredeti neveket használni, mert pocsék a névmemóriája, így általában mindenkinek becenevet ad.

## Kapcsolatok

### Traik Crane

Nestra legjobb barátja, akiről már nem hallott kilenc éve. Nagyon bántja, hogy nem együtt szöktek el, így egyik életcélja, hogy megkeresi és bocsánatot kér tőle. Ő volt az első és egyetlen személy, akivel mindent megosztott, akivel mindig számíthattak egymásra. Nagyon hiányzik neki, szinte mindennap gondol rá.

### Dean Beckett

A Huntress főgépészével érdekes kapcsolatuk van. Bár mindketten szimpatikusak egymásnak, előbb engedtek a testi csábításnak, mint hogy megismerkedtek volna. Pontosabb az aktus után öntötték ki a lelküket egymásnak. A férfinek kissé sok Nestra múltja és hozzáállása a dolgokhoz, így jelenleg kissé eltávolodtak egymástól, pedig mindketten beismerték a másiknak, hogy ez volt az első alkalom, hogy beszéltek volna bárkinek is a múltjukról. Pontosan emiatt nem akarja Nestra hagyni, hogy ez a kapcsolat ilyen hamar tönkremenjen. Ráadásul böki a csőrét, hogy Dean megígérte, hogy segít neki, ellenben most úgy érzi, hogy hamar feladta őt, ezzel erősítve benne, hogy tényleg reménytelen eset. Valószínűleg persze nem erről van szó, de mivel még nem beszélték meg a történteket, Nestra így hiszi. Szépfiúnak becézi, de szinte ő az egyetlen, akit a rendes nevén is szólít.

### Comet

A fexir lány elég hamar a szívéhez nőtt és nem csak amiatt, hogy fexir. Kedvessége és lelkes természete kizökkenti Nestra-t a saját depressziójából. Illetve nem egyszer segített már neki. Jelenleg azonban a kis fexir rosszabb állapotban van, hiszen számára fontos személy, Kir meghalt. Most ő akar segíteni a lányon. Cicafülnek becézi.

### Heart

A másik fexir lányt is hamar megkedvelte, hiszen úgy érzi sokat tudna tanulni tőle is, hogyan kéne viselkedni. Ráadásul eredetileg ők voltak hárman lányok. Nestra-nak szimpatikus, hogy mindig lehet rá számítani, bármiről is legyen szó, de nem sok mindent vesz a szívére. Őt Tündérkének szokta becézni.

### Cade

Sok mindenben hasonlítanak a férfival és ez elég hamar ki is derült. Mindketten álmatlanságban és pánikrohamokban szenvednek, bár nem osztották meg egymással, miért. Nestra kicsit a sorstársát látja benne, ezért mer felé barátságosan közeledni. Ő a Sötét Lovag becenevet kapta.

### Aby Grim

Az új lány hamar felkeltette Nestra érdeklődését, hiszen meglehetősen jól néz ki a lány szemében. Még nem sok esélyük volt beszélgetni, a lány stílusa is bejön neki. Azonban kicsit rosszul esik neki, hogy Dean azonnal hozzá rohant - legalábbis ő úgy látja -, amint ők összevesztek, így némi féltékenységet is érez, hogy lecserélték, holott ő végre képes volt megnyílni. Ennek ellenére is szívesen ismerkedne a lánnyal. A Törpilla becenevet kapta kék haja miatt.

### Günther Yuugen

A pilóta volt az egyike azoknak, akik Nestra-t kimentették a Csillagsorsról, így ezt nem felejti el. Kissé megrémiszti még mindig a hatalmas teste a férfinek, de ettől eltekintve jó fejnek titutálta, holott már volt pár összetűzésük. Tudja, hogy csak a többiek miatt viselkedett így vele, így nem vette magára. Azt azonban nem tudja, hogy ez meg lett-e bocsájtva. Neki a Getva Nagy Űrviking becenév jutott.

### Davon Zadrix

Az új tag bár kissé zárkózottnak tűnik Nestra-nak, kérdés nélkül segít neki és nem is árulja el, mikor lenne rá lehetősége. Ezt nem fogja elfelejteni neki. Kihívást lát abban, hogy sikerüljön megtörnie ezt a falat, hogy megtudja, milyen is valójában a férfi. Egy ideig nem fog próbálkozni, hiszen mindenkinek van mit kihevernie a történtek után.

### Izabella "Easy Jet" Jetson

A lány is új még, azonban laza és közvetlen stílusa szimpatikus a lánynak. Még nem volt alkalmuk rendesen beszélni.

### Neo Dough

A férfi kis híján megölte Nestra-t, ám pont emiatt akart neki veszettül segíteni. Mert hasonló gondokban szenvedett. A többiek nem így látták, így hiába tett meg mindent, végül megölték a férfit, ráadásul Nestra-nak végig kellett néznie. A lány elrakta emlékbe a férfi maszkját, amit Dean egyik kirohanása során összetört. Annyi időt sem töltöttek együtt, hogy becenevet adhasson neki Nestra.

### Kirr Va’Yarr

A hajó eredeti kapitánya mély benyomást tett Nestra-ra. Határozott, néha már kegyetlen, de a társaival igenis gondoskodó kapitány igen megosztó volt, de Nestra kedvelte. Sok tekintetben tisztelte is Kir-t. Sajnos, nem volt elég idejük együtt, hogy nagyobb képet kaphasson róla. A Madárka nevet adta neki.

### Anubiták (Atsu és Osiris)

A testvér igen vicces volt Nestra szemében. Nem teljesen értette, hogyan kerültek a hajóra, de nem bánta. Ők voltak a vicc mesterek, akik ráadásul még katonák is voltak. Sajnos, velük sem tudott elég időt együtt tölteni. A Kutyuli nevet kapták.

## Érdekességek

* Az alignment-je: "Chaotic Neutral"
* Az MBTI személyiség típusa: ESTP - Vállalkozó
* Pocsék érzéke van a fegyverekhez, különösen a lőfegyverekhez: nem tud célozni.
* Feltehetőleg meg van átkozva, egy semmiből jött szék valahogy mindig megtalálja.
* Nestra vezérdala: Eurythmics - Sweet Dreams (https://youtu.be/THb0Pc35vJg)